Source: http://sdzv.oss-dev.av-studio.si/predstavitev-drustva/statut/
Timestamp: 2017-09-23 12:41:38+00:00
Document Index: 1499687

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

STATUT - Slovensko društvo za zaščito voda
Domov O DRUŠTVU STATUT
Na podlagi 9. člena Zakona o društvih (Uradni list RS, št. 64/11 –ZDru-1-UPB2) je Skupščina Slovenskega društva za zaščito voda na svoji seji 7. 2. 2017 sprejela naslednji statut društva:
SLOVENSKEGA DRUŠTVA ZA ZAŠČITO VODA
Slovensko društvo za zaščito voda je prostovoljno, samostojno in nepridobitno združenje fizičnih in pravnih oseb, ki so se povezale zaradi zaščite vodnih teles ter ozaveščanja posameznikov, družbe in nosilcev odločanja o pomenu varstva vodnega okolja.
Slovensko društvo za zaščito voda je bilo ustanovljeno 13.5. 1991 in je vpisano v register društev pri Ministrstvu za notranje zadeve pod matično številko 5598818000.
Slovensko društvo za zaščito voda opravlja svojo dejavnost na območju Republike Slovenije.
Z določbo št. 020-10/2002 z dne 24. 2. 2004 je pristojno ministrstvo RS Slovenskemu društvu za zaščito voda podelilo status društva, ki deluje v javnem interesu na področju ohranjanja okolja.
Statut Slovenskega društva za zaščito voda je temeljni akt društva.
Slovensko društvo za zaščito voda je pravna oseba zasebnega prava, ki je vpisana v register društev.
Ime društva je Slovensko društvo za zaščito voda (v nadaljevanju SDZV).
Krajša oblika zapisa oz. kratica društva je SDZV, vendar se ne uporablja v pravnem prometu.
Sedež SZDV je v Ljubljani.
Poslovni naslov SDZV je Hajdrihova 19.
SDZV odgovarja za svoje obveznosti z vsem svojim premoženjem. Za zakonito poslovanje odgovarja predsednik društva. Skupščina lahko določi tudi druge osebe za zastopanje društva, vendar z omejenimi pooblastili.
SDZV za svoje poslovanje ne uporablja žiga.
(sodelovanje v drugih organizacijah)
SDZV se lahko včlani v domačo ali tujo organizacijo ter mednarodno združenje s podobnimi nameni in cilji pod pogojem, da dejavnost te organizacije ni v nasprotju z interesi in pravnim redom Republike Slovenije in s tem statutom.
Odločitev o včlanjenju sprejme skupščina SDZV.
Delovanje SDZV temelji na načelu enakih pravic in načelu javnosti.
Kakršnakoli diskriminacija države, posameznika ali skupine posameznikov zaradi etničnih, spolnih, jezikovnih, verskih, političnih ali drugih razlogov je strogo prepovedana in sankcionirana z disciplinskimi kaznimi, izključitvijo ali mirovanjem pravic.
Delo SDZV je javno.
Javnost dela se za člane SDZV zagotavlja:
• z objavljanjem vabil in zapisnikov skupščine, sklepov in obvestil in zaključnega računa društva, ki so javno dostopni in posredovani vsem članom,
• z obveščanjem preko spletne strani društva in z uporabo drugih orodij obveščanja na svetovnem spletu.
Za širšo javnost je obveščanje zagotovljeno tako, da SDZV:
• daje predstavnikom sredstev javnega obveščanja informacije o svojem delu,
• sodeluje na tiskovnih konferencah s predstavniki sredstev javnega obveščanja,
• objavlja informacije na spletni strani društva.
Za zagotovitev javnosti dela je odgovoren predsednik SDZV.
Uradna obvestila ali pojasnila dajejo posamezniki lahko le s pooblastilom predsednika SDZV.
(cilji in naloge društva)
Cilji delovanja SDZV so naslednji:
• povezovanje fizičnih in pravnih oseb z namenom zaščite vodnih teles;
• ozaveščanje posameznikov, družbe in nosilcev odločanja o pomenu varstva vodnega okolja;
• seznanjanje članov in zainteresirane javnosti s spoznanji in dosežki na področju zaščite voda;
• spodbujanje članov, da v okviru SDZV aktivno sodelujejo pri reševanju problematike s področja zaščite voda;
• seznanjanje državnih organov s svojimi stališči glede reševanja problemov v zvezi z zaščito voda;
• razvijanje stikov s podobnimi organizacijami doma in v tujini.
Za doseganje ciljev SDZV predvsem:
• sodeluje pri pripravi in izdelavi zakonodaje, predpisov in standardov;
• spremlja in proučuje problematiko na področju zaščite in izkoriščanja voda, oskrbe s pitno vodo in ravnanjem z odpadno vodo;
• spodbuja odgovorno ravnanje na področju zaščite voda z različnimi aktivnostmi;
• širi in popularizira pomen zaščite voda preko sredstev javnega obveščanja;
• skrbi za razvijanje zavesti o pomenu zaščite voda s strokovnim izobraževanjem članov in s prirejanjem simpozijev, strokovnih posvetov, predavanj in organiziranjem strokovnih ekskurzij s področja delovanja društva;
• preko spletne strani obvešča zainteresirano javnost o svojem delovanju.
(pridobitne dejavnosti društva)
SDZV v okviru pridobitne dejavnosti opravlja naslednje dejavnosti:
• 73.120 Posredovanje oglaševalskega prostora (oglaševanje na prireditvah, spletnih straneh in podobno);
• 82.300 Organiziranje razstav, sejmov, srečanj;
• 85.590 Drugje nerazvrščeno izobraževanje, izpopolnjevanje in usposabljanje.
Pridobitne dejavnosti opravlja pod pogoji, ki jih za opravljanje dejavnosti predpisuje Zakon o društvih, in le v obsegu, potrebnem za uresničevanje namena in ciljev društva oziroma nepridobitne dejavnosti.
Pridobitna dejavnost je povezana z nameni in cilji društva, če lahko neposredno pripomore k uresničevanju namena oziroma ciljev društva, pri čemer doprinos ni izključno v zagotavljanju prihodkov društva.
(prepoved udejstvovanja)
SDZV se ne udejstvuje na političnem in verskem področju
Članstvo v SDZV je prostovoljno in osebno. V SDZV se lahko včlanijo le polnoletne osebe. Pravno osebo v SDZV zastopa pooblaščena oseba.
V SDZV se včlani tako, da se podpiše pristopna izjava, strinja s statutom društva ter plača članarina. Članarina se plača za koledarsko leto ne glede na datum vstopa v SDZV.
V SDZV se včlani tako, da se podpiše pristopna izjava, sprejme statut društva ter plača članarina. Članarina se plača za koledarsko leto ne glede na datum vstopa v SDZV.
Pravice članov SDZV so, da:
• samostojno in prostovoljno odločajo o vključitvi v SDZV in izstopu iz članstva,
• sodelujejo v delovnih skupinah društva,
• dajejo predloge in pobude za delo organov društva ter sodelujejo pri njihovem delu in izpolnjevanju nalog,
• usmerjajo delo organov društva,
• uporabljajo dosežke in rezultate delovanja društva pri svojem delu,
• so seznanjeni s programom in poslovanjem društva.
Dolžnosti članov SDZV so, da:
spoštujejo določila tega statuta,
sodelujejo pri delu organov društva,
sodelujejo v delovnih skupinah društva,
si prizadevajo za uresničitev skupno dogovorjenih ciljev društva,
izvršujejo naloge in sklepe, ki so jih sprejeli organi društva,
redno plačujejo članarino.
(častni član)
Častni član SDZV lahko postane oseba, ki je z izrednim delom prispevala k uveljavljanju dejavnosti in ugledu SDZV. Naziv častnega člana podeli skupščina SDZV na predlog upravnega odbora.
Za častne člane veljajo enake določbe kakor za redne člane, razen pravice glasovanja, kot je to določeno v 20. členu.
(plačilo za delo v organih)
Za svoje delo v organih društva člani praviloma ne prejemajo plačila. Izjemoma se lahko ovrednotijo in primerno nagradijo izredni dosežki in požrtvovalnost, ki jo član društva pokaže pri svojem delu ali če je delo dolgotrajnejše, ter delo strokovnega kadra. O tem odloča upravni odbor SDZV.
Članstvo v SDZV preneha:
• s pisno izjavo člana o izstopu. Članstvo članu preneha, ko upravni odbor SDZV sprejme izjavo o izstopu;
• z izbrisom, če član več kot eno leto ne plača članarine. Člana izbriše iz članstva upravni odbor, če ta kljub opominu ne plača članarine;
• z izključitvijo, če član krši določbe statuta. O izključitvi odloči častno razsodišče s sklepom;
• s prenehanjem obstoja pravne osebe – članice;
• s prenehanjem obstoja SDZV.
ORGANI SDZV
Organi SDZV so:
Za izvrševanje namena in nalog društva sme skupščina ustanoviti posebne odbore, upravni odbor pa posebne delovne skupine. Sestava, način delovanja in mandatna doba teh odborov in delovnih skupin se določijo v sklepu, s katerim se odloči o ustanovitvi takšnega odbora oz. delovne skupine. Za svoje delo so odbori in delovne skupine odgovorni organu SDZV, ki jih je skladno z določili tega statuta ustanovil.
(članstvo v organih)
Član upravnega in nadzornega odbora ter častnega razsodišča lahko postane vsak član SDZV. Člani teh organov so izvoljeni za dobo štirih let z možnostjo ponovitev. Članstvo v več organih hkrati ni dopustno.
Član organa je lahko predčasno razrešen:
če trajno izgubi delovno zmožnost za opravljanje svoje funkcije,
če preneha njegovo članstvo v društvu,
če deluje v nasprotju z interesi in s koristmi društva.
Skupščina je najvišji organ SDZV. Njej so za svoje delo odgovorni vsi organi SDZV.
Skupščino sestavljajo vsi člani SDZV, ki imajo na dan prve redne letne seje skupščine plačano članarino za preteklo leto.
Vsak član ima pri glasovanju na skupščini en glas. Pravno osebo kot člana društva na skupščini zastopa pooblaščena oseba.
Skupščina dela na rednih in izrednih sejah. Seje sklicuje upravni odbor.
Redno sejo skupščine skliče upravni odbor najmanj enkrat letno. Prvo redno sejo mora upravni odbor sklicati do konca marca. Izredno sejo mora upravni odbor sklicati, če to zahteva najmanj četrtina članov društva ali večina članov upravnega ali nadzornega odbora, najkasneje v roku enega meseca. Sklepa se samo o zadevi, za katero je bila sklicana izredna skupščina.
Če upravni odbor izredne skupščine ne skliče v predpisanem roku, jo skliče predlagatelj, ki mora predložiti tudi dnevni red z ustreznim gradivom.
Skupščina se skliče z osebnim pisnim vabilom članom društva, po e-pošti ali z obvestili v javnih glasilih. Sklic skupščine s predlogom dnevnega reda mora biti članom posredovan najmanj 15 dni pred datumom, za katerega je sklicana skupščina.
Skupščini smejo prisostvovati vsi, ki so ali želijo biti neposredno ali posredno povezani z delovanjem SDZV, posebej se vabijo častni člani, vendar imajo pravico le do posvetovalnega glasu in ne morejo glasovati ter odločati o zadevah, o katerih sklepa skupščina.
Skupščina je sklepčna, če je na seji navzoča večina članov. V kolikor ob napovedani uri skupščine ni prisotna večina članov, se skupščina preloži za 15 (petnajst) minut. Po preteku 15 (petnajstih) minut je skupščina sklepčna, če je na seji prisotna četrtina članov.
Skupščina sprejema odločitve z večino opredeljenih glasov navzočih članov, če ni s tem statutom določeno drugače ali če se sama skupščina ne odloči za strožjo večino. Če se odloča o spremembi statuta ali o prenehanju delovanja društva, mora za to glasovati najmanj dve tretjini navzočih članov.
Glasovanje na skupščini je praviloma javno. Tajno glasovanje se opravi na zahtevo najmanj četrtine navzočih članov. Volitve organov društva so tajne.
(delovanje skupščine)
Do izvolitve predsednika in dveh članov delovnega predsedstva skupščino vodi predsednik. Poleg tega skupščina izvoli še zapisnikarja in dva overovatelja zapisnika.
Skupščino vodi z navadno večino izvoljeni delovni predsednik.
(delo skupščine)
O poteku seje skupščine in sklepih skupščine se piše zapisnik, ki ga podpišejo:
predsednik delovnega predsedstva,
dva overovatelja zapisnika.
sprejema in spreminja statut ter druge splošne akte društva;
sprejema program dela in finančni načrt ter potrjuje zaključni račun za preteklo leto;
voli in razrešuje predsednika, podpredsednika in člane upravnega odbora, predsednika in člane nadzornega odbora ter predsednika in člane častnega razsodišča, ki so izvoljeni, če zanje glasuje večina prisotnih članov;
obravnava poročila o delu organov SDZV;
sklepa o drugih najpomembnejših odločitvah v zvezi z obstojem in delovanjem društva ter odloča o drugih zadevah, določenih s tem statutom;
odloča o pritožbah zoper odločitve upravnega in nadzornega odbora ter častnega razsodišča;
odloča o drugih zadevah, ki so v skladu z namenom in cilji društva.
(pristojnost in odgovornost upravnega odbora)
Upravni odbor je izvršilni organ skupščine. Upravni odbor opravlja organizacijske, upravno-administrativne, gospodarske, strokovno-tehnične naloge ter vodi delo SDZV med dvema rednima skupščinama po programu in sklepih, sprejetih na skupščini.
Predsednika, podpredsednika in člane upravnega odbora voli skupščina neposredno na seji.
Upravni odbor šteje 7 članov. Delo upravnega odbora vodi predsednik upravnega odbora, ki je po položaju tudi predsednik društva. Člani upravnega odbora na svoji prvi seji izvolijo blagajnika in tajnika društva.
• sprejema in spreminja statut ter druge splošne akte društva;
• sprejema program dela in finančni načrt ter potrjuje zaključni račun za preteklo leto;
• voli in razrešuje predsednika, podpredsednika in člane upravnega odbora, predsednika in člane nadzornega odbora ter predsednika in člane častnega razsodišča, ki so izvoljeni, če zanje glasuje večina prisotnih članov;
• obravnava poročila o delu organov SDZV;
• sklepa o drugih najpomembnejših odločitvah v zvezi z obstojem in delovanjem društva ter odloča o drugih zadevah, določenih s tem statutom;
• odloča o pritožbah zoper odločitve upravnega in nadzornega odbora ter častnega razsodišča;
• odloča o vključevanju in sodelovanju z drugimi sorodnimi organizacijami;
• sklepa o prenehanju društva;
• odloča o drugih zadevah, ki so v skladu z namenom in cilji društva.
(sklic in odločanje upravnega odbora)
Seje upravnega odbora sklicuje predsednik z osebnim vabilom, pisno ali po e-pošti. Upravni odbor se sestane po potrebi, najmanj pa štirikrat letno. Sejo mora predsednik sklicati tudi, če to zahteva najmanj tretjina članov odbora.
Upravni odbor je sklepčen, če je na seji prisotna najmanj polovica članov upravnega odbora. Sklep je sprejet, če zanj glasujeta najmanj dve tretjini prisotnih.
(predsednik upravnega odbora)
Predsednik upravnega odbora kot predsednik SDZV zastopa in predstavlja društvo pred državnimi in drugimi organi in organizacijami doma in v tujini.
Predsednik je odgovoren za delovanje društva v skladu s pravili in pravnim redom Republike Slovenije. Za svoje delo je odgovoren skupščini in upravnemu odboru.
Za predsednika ne more biti imenovan oziroma mu preneha funkcija, če je pravnomočno obsojen za kaznivo dejanje.
Predsednika upravnega odbora v času odsotnosti nadomešča podpredsednik upravnega odbora po posebnem predsednikovem pooblastilu.
(naloge in pristojnosti nadzornega odbora)
Nadzorni odbor spremlja skladnost dela upravnega odbora in drugih organov društva s splošnimi akti, sklepi, načeli in koristmi društva ter nadzoruje finančno poslovanje društva.
V ta namen smejo imeti člani nadzornega odbora vpogled v ustrezno dokumentacijo organov društva.
Nadzorni odbor je odgovoren skupščini in ji mora pisno poročati o svojem delu in ugotovitvah.
Nadzorni odbor sestavljajo predsednik in dva člana, ki jih izvoli skupščina.
Dela na sejah, ki jih skliče predsednik odbora.
(potek seje nadzornega odbora)
Seje nadzornega odbora sklicuje predsednik nadzornega odbora z osebnim vabilom, po pošti ali e-pošti. Sklicuje jih po potrebi, na pobudo upravnega odbora ali najmanj tretjine članstva društva.
Nadzorni odbor sprejema veljavne sklepe, če so prisotni vsi trije člani in če zanje glasujeta najmanj dva člana.
Člani nadzornega odbora ne morejo biti hkrati člani upravnega odbora, imajo pa pravico do udeleževanja na vseh sejah odbora, vendar brez pravice odločanja.
(imenovanje in odločanje častnega razsodišča)
Častno razsodišče sestavljajo predsednik in dva člana, ki jih izvoli skupščina.
Razsodišče sklepa, če so na seji navzoči vsi trije člani. Odločitve sprejema z večino glasov članov častnega razsodišča.
(obravnava in odločitve častnega razsodišča)
Razsodišče obravnava kršitve članov SDZV.
Kršitve so naslednje:
nespoštovanje statuta ali drugih aktov društva,
delovanje v nasprotju z interesi, koristmi in ugledom društva.
Razsodišče vodi postopek s smiselno uporabo določb zakona, ki ureja upravni postopek. Postopek lahko sproži na obrazloženo zahtevo enega izmed treh članov razsodišča ali treh članov društva.
O uvedbi postopka in o razlogih, navedenih v zahtevi zanjo, obvesti predsednik razsodišča prizadetega člana. V obvestilu ga pouči o tem, da sme prisostvovati na seji, ter seznani s krajem in datumom seje, na kateri se bo sklepalo o navedeni zahtevi.
S sklepom lahko razsodišče izreče naslednje ukrepe:
opomin zaradi lažjih oblik kršitev,
javni opomin zaradi težjih oblik kršitev,
izključitev zaradi posebno težkih oblik kršitev.
Če razsodišče ne ugotovi nobene izmed kršitev, opredeljenih s statutom, s sklepom razglasi trditve iz zahteve predlagatelja za neutemeljene.
Zoper sklep ima prizadeti v 8(osmih) dneh po vročitvi sklepa pravico do pritožbe na skupščino, ki dokončno odloči o zadevi.
PREMOŽENJSKO IN MATERIALNO FINANČNO POSLOVANJE
(sredstva društva)
SDZV pridobiva finančna sredstva za svojo dejavnost iz naslednjih virov:
članarine članov,
dotacij, subvencij in javnih sredstev,
donacij in prostovoljnih prispevkov,
sredstev iz dejavnosti društva in naslova materialnih pravic,
Če SDZV pri svoji dejavnosti ustvari presežek prihodkov nad odhodki, ga mora porabiti za izvajanje dejavnosti, za katero je bilo ustanovljeno. Vsaka delitev premoženja društva med njegove člane je nična.
Premoženje društva sestavljajo vse premičnine in nepremičnine, ki so last društva in so kot take vpisane v inventarno knjigo SDZV.
(upravljanje premoženja društva)
Premoženje SDZV upravlja upravni odbor na podlagi smernic in finančnega načrta, ki ga sprejme skupščina.
Premično premoženje se lahko kupi ali odtuji na podlagi sklepa upravnega odbora ali sklepa skupščine.
Nepremično premoženje pa se lahko kupi ali odtuji ali obremeni le na podlagi sklepa skupščine.
Nepremičnine se lahko dajo v uporabo ali najem le na podlagi sklepa upravnega odbora.
V primeru nasprotja med odločitvami skupščine in upravnega odbora se daje prednost odločitvi skupščine kot najvišjega organa SZDV.
(računovodske evidence)
Finančno in materialno poslovanje mora poleg splošnih zakonskih določil in določil Slovenskega računovodskega standarda za društva upoštevati še naslednje:
pridobitna dejavnost mora biti povezana z nameni in cilji SDZV in to kot dopolnilna dejavnost neprofitni dejavnosti v obsegu, ki služi namenu in ciljem SDZV;
SDZV vodi poslovne knjige po sistemu dvostavnega knjigovodstva, prirejenega za lastne potrebe;
podatke o finančnem in materialnem poslovanju pridobitne dejavnosti mora voditi in izkazovati ločeno;
SDZV mora za poslovno leto izdelati letno poročilo, ki vsebuje bilanco stanja in izid poslovnega uspeha s pojasnili k izkazu ter poročilo o poslovanju društva;
poslovne knjige in letno poročilo morajo omogočiti ocenjevanje, ali so morebitni presežki prihodkov nad odhodki porabljeni za namene in cilje v skladu z določili 8. člena statuta
Podrobnejši način finančnega in materialnega poslovanja je razviden iz posebnega poslovnika, ki ga pripravi in sprejme upravni odbor. Finančno in materialno poslovanje vodi računovodja ali družba, specializirana za to dejavnost.
Finančno poslovanje društva poteka preko transakcijskega računa, odprtega pri banki, ki ima za poslovanje dovoljenje Banke Slovenije in je vodeno po Pravilniku o materialno-finančnem poslovanju.
poslovne knjige in letno poročilo morajo omogočiti ocenjevanje, ali so morebitni presežki prihodkov nad odhodki porabljeni za namene in cilje v skladu z določili 9. člena statuta.
Podrobnejši način finančnega in materialnega poslovanja je razviden iz posebnega poslovnika, ki ga pripravi in sprejme upravni odbor.
Finančno in materialno poslovanje vodi računovodja ali družba, specializirana za to dejavnost.
(postopek za spremembo statuta)
Pobudo za spremembo statuta lahko vloži vsak član SDZV. O tem, ali bo pobuda uvrščena na dnevni red skupščine, odloči upravni odbor najkasneje v enem mesecu po prejemu pobude.
Najmanj ena četrtina članov SDZV lahko vloži zahtevo za spremembo statuta. Predsednik upravnega odbora mora zahtevo uvrstiti na dnevni red prve naslednje seje skupščine ter o njej v 15 dneh obvestiti vse člane.
O sprejemu in spreminjanju statuta odloča skupščina z 2/3 (dvotretjinsko) večino navzočih članov.
SDZV preneha delovati s sklepom, za katerega je potrebna 2/3 (dvotretjinska) večina navzočih članov društva.
Društvo bo prenos premoženja opravilo v skladu z 38. členom ZDru-1.
Ta statut začne veljati na dan sprejema na skupščini SDZV. Na dan sprejetja tega statuta preneha veljati statut SDZV, sprejet 10. 10. 1996.
V Ljubljani, 7.2.2017